**PRILOGA C**

*Vzorec pogodbe je del razpisne dokumentacije, ki je ni potrebno prilagati vlogi na javni razpis, vendar se morajo prijavitelji z njeno vsebino seznaniti. Vzorec pogodbe je informativnega značaja.* *Komisija si pridružuje pravico do sprememb in dopolnitev pogodbe.*

**Republika Slovenija, Komisija za preprečevanje korupcije,** Dunajska cesta 56, 1000 Ljubljana, ki jo zastopa predsednik dr. Robert Šumi

ID številka: SI 21739609

Matična številka: 2015609000

(v nadaljnjem besedilu: **Komisija**)

In

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ | |
|  | |
| Matična številka iz PRS: |  |
| Davčna številka: |  |
| Transakcijski račun: |  |

(v nadaljnjem besedilu: **upravičenec**)

skleneta:

**POGODBO št. .........**

1. UVODNE DOLOČBE
2. člen

(ugotovitvene določbe)

Pogodbeni stranki uvodoma ugotavljata, da:

* predstavljajo Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 ZZPri, v nadaljevanju: ZIntPK), 2. člena Zakona o nevladnih organizacijah (Uradni list RS, št. 21/18), 106i. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23 in 24/25 – ZFisP-1), Proračuna Republike Slovenije za leto 2025 /DP2025/ (Uradni list RS, št. 123/23 in 104/24) ter 219. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 - ZIPRS1011, 3/13, 81/16, 11/22, 96/22, 105/22 ZZNŠPP, 149/22, 106/23 in 88/24) pravno podlago za sklenitev te pogodbe,
* se ta pogodba sklepa na podlagi izvedenega javnega razpisa »Ozaveščanje mladih o integriteti«
* je Komisija s Sklepom predstojnika Komisije št..... z dne .... 2025 (v nadaljnjem besedilu: sklep o izboru) potrdila vlogo upravičenca z naslovom: » » (v nadaljnjem besedilu: projekt).

1. KONZORCIJ
2. člen

(izvajanje projekta s partnerji)

1. Upravičenec izvaja projekt sam, brez partnerjev.
2. Upravičenec izvaja projekt v konzorciju skupaj z naslednjim/-i (pridruženimi) partner/-ji:

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ (v nadaljnjem besedilu: **partner 1**); | |
|  | |
| Matična številka iz PRS: |  |
| Davčna številka: |  |
| Transakcijski račun: |  |

|  |  |
| --- | --- |
| **NAZIV,** naslov - , ki ga zastopa \_\_\_\_\_\_\_\_\_\_ (v nadaljnjem besedilu: **pridružen** **partner 1**); | |
|  | |
| Matična številka iz PRS: |
| Davčna številka: |
| Transakcijski račun: |

1. Upravičenec se obvezuje, da bo (pridružene) partnerje seznanil z zanje relevantnimi obveznostmi, ki izhajajo iz te pogodbe, jim posredoval vsa navodila, spremembe oziroma dopolnitve navodil in skrbel za koordinacijo med (pridruženimi) partnerji pri izvajanju projekta, katerega financiranje je predmet te pogodbe.
2. Konzorcijski sporazum, ki ga podpišejo vsi (pridruženi) partnerji, predstavlja Prilogo 2 in je sestavni del te pogodbe. Upravičenec je dolžan v konzorcijskem sporazumu k izpolnjevanju obveznosti iz te pogodbe smiselno zavezati tudi (pridružene) partnerje.
3. PREDMET POGODBE
4. člen

(predmet pogodbe)

1. Predmet te pogodbe je opredelitev medsebojnih odnosov ter pravic in obveznosti med Komisijo in upravičencem pri izvajanju in financiranju projekta.
2. Sredstva financiranja se dodeljujejo na podlagi in pod pogoji, ki so navedeni v sklepu o izboru in na podlagi oz. pod pogoji, ki so navedeni v javnemu razpisu ter v skladu z določbami te pogodbe, s čimer upravičenec soglaša in s podpisom te pogodbe prevzema dogovorjene pravice in obveznosti.
3. Upravičenec sprejema sredstva financiranja upravičenih stroškov projekta, ki so nepovratna, namenska sredstva financiranja in prevzema obveznost izvedbe projekta z vsemi obveznostmi, ki jih je sprejel s to pogodbo.
4. V nadaljnjem besedilu se uporablja pojem »pogodba« za vse obveznosti, ki izhajajo iz sklepa o izboru in morebitnih prilog oziroma aneksov k tej pogodbi.
5. PODATKI O PROJEKTU IN UPRAVIČENI STROŠKI
6. člen

(vsebina projekta)

1. Vsebina projekta, cilji, aktivnosti in kazalniki projekta so opredeljeni vvlogi upravičenca oziroma v Prilogi 1: XXXXX, ki je sestavni del te pogodbe.
2. S to pogodbo se upravičenec zaveže, da bo izvedel prijavljeni projekt v celoti.
3. člen

(upravičeni stroški projekta)

1. Upravičeni neposredni stroški projekta iz te pogodbe so:

* stroški dela, ki so stroški dela zaposlenih in pogodbenih delavcev, študentov itd., ki so nastali z neposrednim delom na projektu;
* potni stroški;
* zunanji stroški (stroški storitev in blaga, neposredno vezani na izvedbo projekta).

Stroški investicij (nabava opreme ipd.) niso upravičeni stroški.

1. Upravičeni stroški so tudi posredni stroški (stroški delovanja organizacije v času izvajanja projekta), ki se financirajo pavšalno, a največ v višini 7% vrednosti stroškov projekta.
2. VREDNOST POGODBE
3. člen

(vrednost pogodbe in vir financiranja)

1. Načrtovana vrednost pogodbe znaša ……... EUR.
2. Komisija bo sredstva zagotovila iz Proračuna RS za leto 2025 v okviru proračunske postavke XXXXX.
3. Komisija si pridržuje pravico, da glede na razpoložljiva proračunska sredstva predlaga prilagoditev dinamike izplačil ali spremembo višine financiranja. V primeru, da bo Komisija do 30. 9. 2025 ugotovila, da ima na drugih proračunskih postavkah še razpoložljiva finančna sredstva, bo za izvajanje projekta zagotovila še do 2.000 evrov dodatnih sredstev. Na podlagi sklepa o prerazporeditvi sredstev bosta Komisija in upravičenec za povečanje sredstev in dodatne izvedene aktivnosti sklenila aneks k tej pogodbi.
4. ROK ZA IZVEDBO
5. člen

(začetek izvedbe projekta)

1. Začetek projekta je na dan podpisa pogodbe.
2. Zaključek projekta je 20.11. 2025.
3. V tem obdobju morajo biti doseženi vsi kazalniki aktivnosti iz Priloge 1, ki je sestavni del te pogodbe.
4. Obdobje upravičenosti stroškov je od podpisa pogodbe do vključno 20. 11. 2025.
5. IZPLAČILA SREDSTEV
6. člen

(izplačila sredstev)

1. Podlaga za izplačilo sredstev sta usklajena in s strani Komisije potrjena zahtevka za predplačilo in izplačilo z vsemi zahtevanimi dokazili. Obrazca za predplačilo in izplačilo bo Komisija upravičencu posredovala po podpisu te pogodbe. V primeru dodatnega preverjanja izvedenih aktivnosti in s tem upravičenosti stroškov, mora upravičenec na zahtevo Komisije zagotavljati še druga dokazila.

1. Komisija bo v primeru, da upravičenec ne predloži ustreznih dokazil o izvedbi aktivnosti, zahtevek za izplačilo v celoti zavrnila. Upravičenec je dolžan Komisiji posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo v roku, ki ga postavi Komisija.
2. V primerih nepravilnosti ali nenamenske porabe sredstev, ko so ugotovljeni neupravičeni stroški po že izvršenem izplačilu sredstev iz proračuna, je upravičenec dolžan, na podlagi lastne ugotovitve ali na poziv Komisije, vrniti neupravičeno izplačana sredstva v proračun takoj oziroma najkasneje v roku 30 dni od pisnega poziva Komisije, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. Komisija bo upravičencu sredstva nakazala na transakcijski račun št. SI56 ..., odprt pri ....
4. Izplačila iz proračuna v tekočem letu je mogoče izvesti na podlagi popolnega in pravilnega zahtevka za izplačilo v roku, določenem v veljavnem Zakonu o izvrševanju proračunov Republike Slovenije. Plačilni rok začne teči naslednji dan od pravilno izstavljenega zahtevka. Za plačilo vseh obveznosti je plačilni rok za neposredne in posredne uporabnike državnega in občinskih proračunov največ 30 dni. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET2. V primeru zamude pri plačilu, je Komisija dolžna plačati zakonske zamudne obresti.
5. Obseg sredstev za čas veljavnosti te pogodbe se določa v skladu s proračunskimi zmožnostmi Komisije glede na zakon, ki ureja izvrševanje proračuna Republike Slovenije ter ostale predpise, ki določajo izvrševanje sprejetega proračuna RS za posamezno leto oziroma sprejeti proračun za posamezno leto. V kolikor pogoji za nadaljnja plačila ne bodo izpolnjeni, bo Komisija o tem takoj, ko bo to mogoče, pisno obvestila izvajalca. Z dnem prejema obvestila iz prejšnjega stavka se šteje ta pogodba za razvezano. Obveznosti in pravice, nastale do dne razveze te pogodbe, sta Komisija in izvajalec dolžna medsebojno izpolniti in poravnati.
6. Upravičenci so pri izvajanju projekta upravičeni do izplačila predplačila v skupni višini do 70% upravičenih stroškov po tej pogodbi. Predplačilo bo Komisija izplačala na osnovi izstavljenega zahtevka za predplačilo.
7. Komisija bo preostali znesek vrednosti projekta (30 %) izplačala na osnovi izstavljenega zahtevka za izplačilo in poročila o izvedenem projektu. Zahtevek za izplačilo in poročilo o izvedenem projektu mora upravičenec Komisiji predložiti najkasneje do **20. 12. 2025.** Vzorec poročila o izvedenem projektu bo Komisija upravičencu posredovala po podpisu pogodbe.
8. OBVEZNOSTI KOMISIJE
9. člen

(obveznosti Komisije)

Komisija se zavezuje, da bo:

1. skrbela za pravilno, zakonito, gospodarno in učinkovito izvajanje te pogodbe;
2. upravičencu izplačala predplačilo in izplačilo v skladu z določili 8. člena te pogodbe;
3. zavrnila izplačilo, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
4. spremljala in nadzirala izvajanje projekta. Komisija lahko za spremljanje, nadzor in evalvacijo projekta izbere zunanje izvajalce ali pooblasti druge organe ali institucije;
5. zagotavljala vpogled v dokumentacijo projekta nadzornim organom Komisije ter drugim nadzornim organom Republike Slovenije;
6. zagotavljala javnost dela, obveščala ter komunicirala z domačo javnostjo o izvajanju projekta;
7. upravičencu na njegovo pisno zaprosilo pravočasno zagotovila informacije in pojasnila v zvezi z obveznostmi iz te pogodbe.
8. OBVEZNOSTI UPRAVIČENCA
9. člen

(obveznosti upravičenca)

1. Upravičenec se zavezuje, da bo izpolnjeval naslednje obveznosti:
2. izvajal projekt, ki je predmet financiranja po tej pogodbi, pravilno, zakonito, gospodarno in učinkovito;
3. odgovarjal za izvedbo projekta;
4. izvajal aktivnosti strokovno, vestno in kakovostno, s skrbnostjo dobrega gospodarja in k takšni izvedbi zavezal tudi partnerje;
5. najkasneje do podpisa te pogodbe Komisiji posredoval podpisan konzorcijski sporazum s partnerjem/-ji;
6. zagotovil, da bo zaposleni/m osebi/am izplačana plača skladno s pogodbo o zaposlitvi na njen/njihov transakcijski račun oziroma v skladu s pravilnikom, ki ureja davčni postopek, in izplačeval tudi druge prejemke skladno z veljavnimi predpisi s področja delovnopravne in davčne zakonodaje ter zanjo/e plačeval vse obvezne prispevke iz plače (prispevki delojemalca), akontacijo dohodnine in obvezne prispevke na plačo;
7. v skladu s to pogodbo Komisiji posredoval poročilo o izvedbi projekta;
8. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
9. vodil evidenco stroškov projekta v skladu z veljavnimi računovodskimi standardi in splošno sprejetimi računovodskimi načeli;
10. spremljal izvajanje projekta, odstopanja in napovedi ter o tem poročal Komisiji;
11. na zahtevo Komisije pripravil izredna poročila s predpisano vsebino in rokom izdelave;
12. v roku osem (8) dni od nastanka spremembe pisno obvestil Komisijo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov ter druge spremembe, ki bi kakor koli spremenile status upravičenca oziroma vplivale na to pogodbo.
13. V primeru neizpolnjevanja pogodbenih obveznosti iz prejšnjega odstavka tega člena gre za bistvene kršitve pogodbe. V tem primeru Komisija določi upravičencu rok za izpolnitev oziroma odpravo nepravilnosti. V kolikor upravičenec kljub pozivu Komisije pogodbene obveznosti v roku ne izpolni, lahko Komisija odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku trideset (30) dni od pisnega poziva Komisije, skupaj z zakonskimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
14. člen

(spremembe projekta)

1. Če upravičenec ugotovi, da izvajanje projekta ne poteka v skladu s potrjeno vlogo, mora o tem čim prej oziroma najkasneje v osmih (8) dneh z dopisom obvestiti Komisijo.
2. Na podlagi upravičenčeve obrazložitve v dopisu Komisija odloči, ali bo spremembo projekta odobrila. V primeru sprememb, ki vplivajo na pogodbena določila, vendar je projekt še vedno možno uspešno izvesti, se k pogodbi lahko sklene aneks. V primeru, da gre za manjše spremembe, ki ne vplivajo na pogodbena določila in izvedbo projekta, Komisija lahko izda le pisno soglasje.
3. člen

(odstop upravičenca od pogodbe)

1. Upravičenec je v primeru predčasnega odstopa od te pogodbe iz utemeljenih razlogov, ki jih je Komisija potrdila, dolžan v roku 14 dni od odstopa podati končno poročilo o projektu, ki mora biti pisno. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna izvedba projekta za Komisijo ni smiselna (nedoseganje ciljev projekta in kazalnikov), lahko Komisija pisno odstopi od te pogodbe in zahteva vračilo sorazmernega dela prejetih sredstev po tej pogodbi, upravičenec pa je dolžan vrniti sredstva v roku trideset (30) dni od pisnega poziva Komisije, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
2. V primeru predčasnega odstopa upravičenca od te pogodbe brez utemeljenih razlogov lahko Komisija zahteva vračilo že prejetih sredstev, upravičenec pa je dolžan vrniti vsa prejeta sredstva ali sorazmerni del prejetih sredstev v roku trideset (30)  dni od pisnega poziva Komisije, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. NADZOR NAD PORABO SREDSTEV
4. člen

(izvajanje preverjanja)

1. Pogodbeni stranki soglašata, da imajo Komisija in pristojni organi Republike Slovenije ali od njih pooblaščeni izvajalci pravico tehničnega in administrativnega spremljanja ter vrednotenja izvedbe projekta. Upravičenec se zavezuje, da bo Komisiji in pristojnim organom omogočil dostop in vpogled v fizične rezultate projekta ter dokumentacijo vezano na vsebinsko izvedbo projekta.
2. Nadzorni organi iz prvega odstavka tega člena lahko izvajajo spremljanje preko pisnih poročil upravičenca in preverjanj na kraju samem pri upravičencu, praviloma na podlagi predhodnega obvestila, lahko pa se opravi tudi nenajavljeno preverjanje na kraju samem.
3. Upravičenec se zavezuje, da bo navedenim nadzornim organom takoj, oziroma v primeru pisnega poziva, najkasneje v roku osem (8) dni po prejemu poziva predložil vse dokumente, ki so kakor koli povezani z izvedbo predmeta pogodbe.
4. V kolikor upravičenec ne omogoči izvedbe preverjanja na kraju samem, Komisija določi ustrezne ukrepe kot odziv na neizpolnjevanje pogodbenih obveznosti. V kolikor upravičenec naloženih ukrepov ne upošteva, lahko Komisija odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30  dni od pisnega poziva Komisije, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
5. Priloga 1 k tej pogodbi vsebuje kazalnike aktivnosti, ki jih upravičenec mora doseči. Uspešnost doseganja kazalnikov bo Komisija preverjala ob pregledu poročila o izvedbi projekta. V primeru, da kazalniki ne bodo doseženi, bo Komisija ocenila procentualno odstopanje doseženih kazalnikov od načrtovanih in vpliv odstopanja na doseganje ciljev projekta. Če odstopanje ni imelo vpliva na doseganje ciljev projekta oz. je bil ta zanemarljiv, se finančna sredstva za projekt ne zmanjšajo. Če bo Komisija ocenila, da odstopanje pomembno vpliva na doseganje ciljev projekta, bo sprejela odločitev o zmanjšani vrednosti projekta ali odstopu od pogodbe.
6. RAZVEZA POGODBE
7. člen

(razveza pogodbe)

1. Ta pogodba je sklenjena pod razveznim pogojem, ki se uresniči v primeru, da se po podpisu te pogodbe ugotovi, da upravičenec ne izpolnjuje enega ali več zahtevanih pogojev, določenih v javnem razpisu.
2. V primeru iz prejšnjega odstavka je upravičenec dolžan vrniti prejeta sredstva z zakonskimi zamudnimi obresti v državni proračun Republike Slovenije.
3. VARSTVO OSEBNIH PODATKOV
4. člen

(varstvo osebnih podatkov)

1. Upravičenec, Komisija in ostali udeleženci v postopkih izvajanja, spremljanja, nadzora in evalvacije aktivnosti projekta so zavezani k varovanju osebnih podatkov, do katerih dostopajo v teh postopkih, v skladu z veljavno nacionalno zakonodajo, ki ureja varstvo osebnih podatkov, in v skladu z Uredbo (EU) 1016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR).
2. V skladu s 7. členom GDPR daje upravičenec privolitev za obdelavo njegovih osebnih podatkov za namen izvajanja te pogodbe. Upravičenec je seznanjen, da bo Komisija njegove osebne podatke obdelovala za čas trajanja pogodbe in jih bo hranila še deset (10) let po izteku pogodbenega razmerja, izključno na ozemlju RS.

1. Upravičenec odgovarja za škodo, ki nastane zaradi razkritja podatkov in informacij tretji osebi.
2. PREPOVED CESIJE IN PRENOSA POGODBE
3. člen

(prepoved cesije in prenosa pogodbe)

1. Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved cesije). Prenos terjatev nima pravnega učinka.
2. Prav tako upravičenec ne bo prenesel te pogodbe nekomu tretjemu, razen če Komisija v to privoli pred prenosom.
3. Prenos pogodbe brez soglasja Komisije nima pravnega učinka. Navedeno ne velja v primerih univerzalnega pravnega nasledstva upravičenca.
4. SPREMENJENE OKOLIŠČINE
5. člen

(spremenjene okoliščine)

Če med izvajanjem te pogodbe nastopijo okoliščine, ki bi vplivale na sklenitev te pogodbe, na način, da se ta ne bi sklenila, če bi te okoliščine obstajale ob njenem sklepanju, lahko Komisija odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od vročitve pisnega poziva Komisije z zakonskimi zamudnimi obrestmi od dneva nakazila na TRR upravičenca do dneva nakazila v dobro proračuna.

1. PROTIKORUPCIJSKA KLAVZULA

(protikorupcijska klavzula)

1. V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
2. Komisija bo v primeru ugotovitve o domnevnem obstoju dejanskega stanja iz prejšnjega člena ali obvestila drugih organov glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.
3. SKRBNIKI POGODBE
4. člen

(skrbnika pogodbe)

1. Skrbnik pogodbe na strani Komisije je Ime in Priimek, tel. št., e-naslov, s strani upravičenca pa Ime in Priimek., tel. št., e-naslov.
2. Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku treh (3) delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.
3. REŠEVANJE SPOROV
4. člen

(reševanje sporov)

Morebitne spore v zvezi s to pogodbo bosta pogodbenici reševali sporazumno. V nasprotnem primeru spore rešuje stvarno pristojno sodišče v Ljubljani.

1. SPREMEMBE IN DOPOLNITVE POGODBE
2. člen

(spremembe in dopolnitve pogodbe)

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

1. VELJAVNOST POGODBE
2. člen

(veljavnost pogodbe)

1. Ta pogodba začne veljati z dnem podpisa obeh pogodbenih strank in predložitvijo podpisanega konzorcijskega sporazuma ter velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o financiranju, možen nadzor nad navedeno pogodbo in izrekanje finančnih sankcij.
2. Ta pogodba je sestavljena v treh (3) enakih izvodih, od katerih prejme upravičenec en (1) izvod, dva (2) izvoda pa Komisija.

|  |  |  |  |  |
| --- | --- | --- | --- | --- |
| V Ljubljani, dne |  |  | V Ljubljani, dne |  |
|  |  |  |  |  |
| Štev.: |  |  | Štev.: |  |

|  |  |
| --- | --- |
| NAZIV UPRAVIČENCA | REPUBLIKA SLOVENIJA  KOMISIJA ZA PREPREČEVANJE KORUPCIJE |
| Ime in Priimek | dr. Robert ŠUMI |
| ZAKONITI ZASTOPNIK | PREDSEDNIK |

Priloga 1: Usklajeni cilji, aktivnosti in kazalniki projekta

Priloga 2: Konzorcijski sporazum'